Železničná trať Prešov – Bardejov

Železničná trať Prešov – Bardejov (v cestovnom poriadku pre verejnosť označená ako železničná trať číslo 194) je jednokoľajná železničná trať na Slovensku, ktorá spája Prešov a Bardejov.

 Dejiny 
Prepájanie dôležitých miest a regiónov Uhorska železnicou nabralo na intenzite najmä v 70. a 80. rokoch 19. storočia. Bardejovom mala prechádzať dôležitá trať z Košíc do Haliče, no bola zvolená trasa cez Humenné a Lupkovský priesmyk. 

Do mesta sa napokon železnica dostala z Prešova cez Kapušany 11. decembra 1893, aj keď pre nedostatok financií sa upustilo od pokračovania Duklianskym priesmykom do Poľska.

 Stanice a zastávky na trati 
 Prešov – križovatka s traťou 188 (Košice – Plaveč) a 193 (Prešov – Humenné)
 Šarišské Lúky
 Kapušany pri Prešove - križovatka s traťou 193 (Prešov – Humenné)
 Fulianka
 Tulčík
 Demjata obec
 Raslavice 
 Vaniškovce
 Bartošovce
 Hertník
 Šiba
 Kľušov 
 Bardejov 

 Pozri aj 
 Zoznam železničných tratí na Slovensku
 Dejiny železníc na Slovensku

 Iné projekty 

 Externé odkazy 
 ŽSR cestovné poriadky podľa trate
 Video z trate

 Zdroj 
 www.vlaky.net

Prešov – Bardejov
Kategória:Doprava v okrese Bardejov
Kategória:Doprava v okrese Prešov